Publication: Magyar Közlöny
Issue: MK-1998-113 (Year: 1998, Number: 113)
Era: 1990-2004
Section: az 1160/1998. (XII. 17.) Korm. határozathoz
Paragraph Index: 226

4. A mikro-, kis- és középvállalkozások versenyképességének javítását, felzárkóztatásának elősegítését és finanszírozási lehetőségeinek bővítését szolgáló támogatások hatékonyságának növelése érdekében a kis- és középvállalkozás-fejlesztés valamennyi pénzügyi eszközét magában foglaló komplex támogatási rendszert kell kialakítani. Az ehhez szükséges költségvetési forrásokat a Gazdasági Minisztérium költségvetési fejezetében egy önálló Kis- és középvállalkozói Célelőirányzatba kell koncentrálni. A Célelőirányzat felhasználási célterületeit és a felhasználás főbb szempontjait a kidolgozandó kis- és középvállalkozói törvényben kell meghatározni. A Célelőirányzat központi költségvetési forrásait első ízben a Magyar Köztársaság 2000. évi költségvetéséről szóló törvényben kell a Gazdasági Minisztérium fejezetében elkülönítetten biztosítani. Felelős: gazdasági miniszter pénzügyminiszter Határidő: a 2000. évi költségvetési törvény elkészítésével egyidejűleg

Source: https://magyarkozlony.hu/hivatalos-lapok/75c03a9271d26b4645f779e1f66b55d8842a2643/dokumentumok/005a63e7960d0430d787da748a0bc0e24ecf7e8d/letoltes